Carl Gustaf Ekman
Store norske leksikon,Historie,Norsk og nordisk historie,Sveriges historie
Carl Gustaf Ekman var en svensk politiker. Han var statsminister fra 1926 til 1928 og fra 1930 til 1932, og anses som den mest innflytelsesrike og omstridte svenske politikeren i 1920-årene.
Ekman var medlem av riksdagen fra 1911 til 1932, og ble etter Karl Staaffs død i 1915 leder for den radikale fløyen i det liberale partiet som var vennlig innstilt til forbud mot alkohol. Da det liberale partiet ble splittet opp i 1923, noe som i stor grad skyldtes Ekmans alkoholpolitikk, ble han leder for den seirende retningen og det nystiftede partiet Frisinnade folkparti. Les mer i Store norske leksikon forbudssaken Brennevinsforbudet Sveriges politiske system Sveriges historie